Aalborg Stiftstidende, 1839-08-23
Apotheker L. Schmidt i Nakskov har i Lollands-Falsters Stiftstidende indrykket en Erklæring til sine Medborgere i Anledning af, at Etatsraad og Kjøbmand Donner i Altona i sin Tid lod ham erklære fallit for en foregiven, aldeles ikke paa nogen virkelig bestaaende Gjældsfordring baseret Fordring, stor 2000 Mk. Cour. Efterat jeg nu i mere end 3 Aar" siger Hr. Schmidt har været underkastet alle de uforskyldte Lidelser, som Etatsraad Donner formaaede at paaføre Manden, Borgeren og Familiefaderen; efterat Landsoverretten og Høiesteret have erkjendt Etatsraad Donners Fremgangsmaade for ulovlig og tilkjendt mig, ikke alene Proces=Omkostninger for begge Retter, men endog Erstatning for Tort, Skade og Creditspilde, og, efterat denne Erstatning af uvillige Mænd er bestemt, samt uden Jndsigelse i Realiteten edfæstet til en Sum, der, om den end var under min Forventning, dog, naar jeg kom i Besiddelse af den, vilde sætte mig istand til at gjenoprette min, formedelst Etatsraadens ulovlige Fremgangsmaade, tabte Credit, har han troet at burde fortrædige og skade mig yderligere ved at gjøre Skjønsforretningen til Gjenstand for retslig Paaanke; det eneste Middel, der tilsteder ham en Tidlang at forblive i Besiddelse af den Sum 9000 Rbd. r. S., han igjennem sin Mandatarius skylder mig i Erstatning" o. s. v. Veile og dens Omegn, der med Rette benævnes som Danmarks Schweitz, bliver Dag for Dag hyppigere besøgt og beundret af Reisende. "Neppe kan ogsaa Nogen - hedder det i Fyensposten, af Sammes Redacteur, Hr. Pastor Schjørt –, der har Sands for Naturens Skjønheder, glemme det henrivende Skue, som i Særdeleshed Jndseilingen til denne By frembyder. Smilende skovklædte Bakker, veldyrkede Marker, venlige Landsbyer, Fiskerleier og Gaarde, gamle alvorlige Borge (Rosenvold, hvor Descendenter af den gamle Slægt Rantzau endnu boe, Tyrsbæk, hvor Thyra Dannebod, gamle Gorms elskelige Dronning, havde sin Residents), i Baggrunden den nette, livlige og velhavende Kjøbstad med sin Havn og de røde Tage i Ly af skjønne Bøgeskove hilse og qvæge Øie og Hjerte. Over det Hele er udbredt en Fred og en Ynde, som uvilkaarligen fremkalder hos den reisende Mand hiin hyggelige, hjemlige Følelse, der stundom hvisker saa stille og saa betydningsfuldt: "her er visseligen godt at være!" Har Du aldrig været i Veile, saa reis derhen, og Du vil see, at min Skildring i ingen Henseende er overdreven. – Egnen er riig paa Minder fra hiin Tid, som vi endnu med Agtelse og Stolthed kalde Danmarks Helteold. Vil Du gaae med til Thyrsbæk, hvor Knud Daneaast legede ved sin Moders Barm; eller til Jeellinge, hvor de strænge staaalklædte Fædre holdt Raad, og hvor Gorm og Thyra slumre i de hvælvede Gravkamre; eller til Haraldskiær, hvor Harald Blaatand havde sit Hof og hvor han redte Dronning Gunhilds Brudeseng, der blev hendes Dødsseng i den dybe kolde Mose; eller til Engelsholm, hvor Tycho Brahes Broder byggede og boede. Eller skulle vi besøge det lille Hjørnekammer paa Veile Byes Torv, hvor Heltekongen Christian den Anden modtog en oporsk Adels Feidebrev. Eller skulle vi gaae hen i den gamle simple Kirke og besee den Muur, hvor 23 Sørøveres afhugne Hoveder ere indmurede som et sørgeligt Vidnesbyrd, om en Tid, da Liv og Eiendom saa ofte bleve et Bytte for den raae Voldsmagt? – Eller skulle vi bestige Bakkerne og drage igjennem Skovene og glæde os ved Skuet af hine Situationer, hine maleriske Egne, hvortil Danmark Rige neppe har Mage, Overalt vil Du blive modtagen med Velvillie og Gjæstfrihed, hvad enten Du kommer til Petersholm eller Bellevue eller hen paa Hr. Agent Linnemanns særdeles smukke og smagfulde Anlæg, og flere skjønne Steder. Du skal nok glemme at blive træt og - dette lover jeg Dig - Du skal ovenskjøbet hjembringe en Skat af Følelser og Erindringer, som Du ikke vil sælge for Guld. Mod Vognmand Mads Chor i Fredericia var der af Kammeradvocaten paa Embedsvegne anlagt Sag betræffende hans mod Toldanordningerne stridende Forhold med en af Toldvæsenet i Fredericia anholdt Pakke ustemplede stempel pligtige og toldbare Varer. Høiesteret har i denne Sag dømt saaledes: "Naar Jndstævnte med sin Eed bekræfter, at han hverken selv eller ved Andre har henbragt de under nærværende Sag omhandlede, den 16de Decbr. 1837 om Aftenen anholdte Varer til det Sted, hvor de af Toldvæsenets Betiente bleve fundne, bør han for Tiltale i denne Sag fri at være, trøster han sig derimod ikke til saadan Eed at aflægge, bør han bøde 434 Rbd. 15 s. r. S. Processens Omkostninger betaler den Jndstævnte, hvorunder i Salarium til Kammeradvocaten 80 Rbd. Ved samme Ret er Kjøbmand B. Chr. Meyer af Horsens (tiltalt for formeentlig lovstridigt Forhold i Anledning af endeel i et Fartøi indladede Halvtønder, hvis Jndhold var angivet for Smør, men befundet at være saltede Huder &c.) bleven frikiendt for Kam Eft. Berl. T.) meradvocatens Tiltale.